<classify> Wachezaji hao wawili walisimamishwa na kocha Patrick Liewig, baada ya kutoroka kambini na kwenda nchini Jamhuri ya Kidemokrasia ya Congo DRC kufanya majaribio kwenye klabu ya TP Mazembe bila ya ruhusa yake.Akizungumza na gazeti hili, Kiemba alisema kurudishwa kwa wachezaji hao kumewaongezea ari na matumaini ya kupigania ubingwa msimu huu kutokana na uwezo waliokuwa nao.Ukweli binafsi nimefurahi kwa sababu hapa karibuni tumepoteza mechi na kushuka kidogo, lakini ujio wao utatuongezea nguvu katika malengo ya kuutaka ubingwa hasa ukizingatia ndiyo michuano pekee tunayoshiriki baada ya kutolewa Kombe la FA, alisema Kimeba.Pia alimpongeza Liewig, kutokana na uamuzi wa busura aliouchukua kwa kuwasamehe wachezaji hao na kuendelea na kibarua chao kwani soka ndiyo ajira ambayo wanaitegemea kuendesha maisha yao ya sasa.Alisema anajua walichofanya wachezaji wenzake siyo cha kiungwana, lakini akawataka siku nyingine wakipata nafasi hiyo kuomba ruhusa ili kutoharibu kibarua chao pindi wanaposhindwa kufanya vizuri kwenye majaribio.Kiemba amekuwa na mchango mkubwa kwenye kikosi cha Stand United kinachoshika nafasi ya saba kwenye msimamo wa Ligi Kuu ya Tanzania Bara kikiwa na pointi 29.  <topic>: michezo 